ระดมแผนชุบชีวิตฉุกเฉินปล่อยกู้ ลดค่าเช่า ตั้งกองทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

...ทีมข่าวการเงิน
ธนาคารพาณิชย์ทั้งของรัฐ ภาคเอกชน รวมถึงหน่วยงานต่างๆ กำลังเป็นกลไกหลักที่ชุบชีวิตผู้ประกอบการ ทั้งรายใหญ่ รายย่อย ที่ได้รับผลกระทบจากเพลิงไหม้ในเหตุจลาจล ช่วงสัปดาห์ที่ผ่านมา 
โดยธนาคารอาคารสงเคราะห์ (ธอส.) ออกมาตรการลดดอกเบี้ยเงินกู้เป็นระยะเวลา 1 ปี เพื่อช่วยลดภาระหนี้ที่อยู่อาศัยให้กับลูกค้า 
โดยเฉพาะลูกค้าที่มีรายได้จากการประกอบอาชีพลดลงจากเหตุวางเพลิง โดยลดดอกเบี้ยเงินกู้ลงเหลือ 1% เป็นระยะเวลา 12 เดือน จะช่วยลดภาระเงินงวดค่าบ้านให้กับลูกค้าลงได้ 
ตัวอย่างเช่น วงเงินกู้ 1 ล้านบาท เงินงวดผ่อนชำระรายเดือนจะเหลือ 1,000 บาท เป็นระยะเวลา 12 เดือน อีกทั้งธนาคารยังได้ขยายระยะเวลาลดอัตราดอกเบี้ยตามมาตรการที่ 1 จากเดิม 6 เดือน เป็น 2 ปี ด้วย 
ในส่วนผู้ประกอบการ ธอส.ยังได้ออกมาตรการช่วยเหลือ คือมาตรการที่ 1 ลดอัตราดอกเบี้ยเงินกู้ปีที่ 12 เท่ากับดอกเบี้ยเงินกู้ลูกค้ารายย่อยชั้นดี (เอ็มอาร์อาร์) ลบ 2% ต่อปี ปีที่ 3 จนถึงตลอดอายุสัญญากู้ คิดอัตราดอกเบี้ย เอ็มอาร์อาร์ลบ 1% ต่อปี กรณีลูกค้าสวัสดิการ 
สำหรับลูกค้ารายย่อยทั่วไป คิดอัตราดอกเบี้ยเงินกู้ ปีที่ 12 เท่ากับเอ็มอาร์อาร์ลบ 2% ต่อปี ปีที่ 3 คิดอัตราดอกเบี้ย เท่ากับเอ็มอาร์อาร์ลบ 1% ต่อปี ปีที่ 4 จนถึงตลอดอายุสัญญากู้ คิดอัตราดอกเบี้ยเอ็มอาร์อาร์ลบ 0.5% ต่อปี ปัจจุบันอัตราดอกเบี้ยเอ็มอาร์อาร์ ธอส. เท่ากับ 6.5% 
มาตรการที่ 2 ให้ผ่อนเฉพาะดอกเบี้ยเงินกู้ประจำเดือนบวกเงินต้น 100 บาท เป็นระยะเวลา 6 เดือน มาตรการที่ 3 ขยายระยะเวลาการกู้ เพื่อให้เงินงวดผ่อนชำระต่อเดือนน้อยลง โดยลูกค้าสามารถใช้ทั้ง 3 มาตรการควบคู่กันได้ 
ขณะที่ธนาคารพัฒนาวิสาหกิจขนาด กลางและขนาดย่อมแห่งประเทศไทย (เอสเอ็มอีแบงก์) ออกมาตรการพิจารณาให้สินเชื่อดอกเบี้ยต่ำแบบเร่งด่วนภายใน 7 วัน ล่าสุดวันที่ 26 พ.ค. เอสเอ็มอีแบงก์ได้รวบรวมยอดผู้ขอรับการกู้เงินทั้งสิ้น 1,220 ราย เงินกู้รวม 1,138 ล้านบาท 
ในจำนวนนี้เป็นครั้งแรกที่อนุมัติเงินให้ลูกค้าทันที สำหรับผู้ที่มีเอกสารครบ 281 ราย วงเงิน 204 ล้านบาท และวันที่ 27 พ.ค. เอสเอ็มอีแบงก์จะไปปล่อยกู้และแก้ปัญหาผู้ค้าในเซ็นเตอร์วันอีก 300 ราย 
สำนักงานทรัพย์สินส่วนพระมหา กษัตริย์ยังประกาศให้ความช่วยเหลือผู้เช่า ย่านปทุมวัน คลองเตย บางรัก ราชเทวี งดเก็บค่าเช่า 3 เดือน ตั้งแต่เดือน มิ.ย. เป็นต้นไป และจะเร่งดำเนินการจัดพื้นที่ชั่วคราวในการประกอบกิจการเป็น 2 ระยะ คือ ภายใน 2 วันนี้จะมีการตั้งเต็นท์จำหน่ายสินค้าชั่วคราวที่บริเวณสยามสแควร์ ซอย 4 และซอย 5 บริเวณลาน 2 และร่วมกับศูนย์ดิจิตอล เกตเวย์ จัดพื้นที่ว่างภายในและภายนอกศูนย์ให้โดยไม่เสียค่าใช้จ่าย 
บัตรเครดิตธนาคารไทยพาณิชย์ จัดแคมเปญ “คืนความสุข ทุกการช็อป” โดยมอบสิทธิพิเศษรับเงินคืน 10% เมื่อใช้จ่ายผ่านบัตรเครดิตตั้งแต่ 1,000 บาทขึ้นไป ในร้านค้าที่ร่วมรายการ ได้แก่ เซ็นทรัลชิดลม สีลมคอมเพล็กซ์ อัมรินทร์พลาซ่า เอราวัณ แบงค็อก สยามพารากอน สยามเซ็นเตอร์ และสยามดิสคัฟเวอรี่ เพื่อช่วยเหลือร้านค้าบริเวณราชประสงค์ ตั้งแต่วันที่ 27 พ.ค. 6 มิ.ย. 
ด้านข้าราชการ พนักงาน คนทำงาน ศิษย์เก่า ศิษย์ปัจจุบัน จุฬาลงกรณ์มหาวิทยาลัย ซึ่งได้รวมตัวกัน และเรียกตัวเองว่า “กลุ่มคนจุฬาฯ รักสยาม” ได้ร่วมกันจัดตั้ง “กองบุญไทยไม่ทิ้งกัน” เพื่อช่วยเหลือผู้ประสบภัยจากวินาศกรรมในเขตสยามสแควร์ รวมถึงเขตอื่นๆ ที่ได้รับความเสียหาย สามารถบริจาคได้โดยตรงที่ กล่องรับบริจาคในศูนย์หนังสือจุฬาฯ สยามสแควร์ และสามารถโอนเงินเข้าบัญชีออมทรัพย์ ธนาคารกรุงเทพ สาขาสยามสแควร์ เลขที่บัญชี 1524686639ชื่อบัญชี กองบุญ “ไทยไม่ทิ้งกัน” 
แต่ที่น่าผิดหวังที่สุดคือการหารือระหว่างธนาคารแห่งประเทศไทย (ธปท.) กับสมาคมธนาคารไทยเพื่อหารือถึงผลกระทบจากการชุมนุมและแนวทางช่วยเหลือลูกค้าประชาชน
ปรากฏว่าไม่มีมาตรการใดๆ ออกมาเป็นพิเศษเพิ่มเติมเพื่อช่วยเหลือลูกค้า เพราะเห็นว่าธนาคารพาณิชย์แต่ละแห่งสามารถช่วยเหลือลูกค้าได้ค่อนข้างครอบคลุม เช่น การยืดเวลาชำระหนี้ ลดค่างวดส่ง 
เงินกู้ดอกเบี้ยต่ำพิเศษที่ประชาชนโหยหากันก็ไม่มีการพูดถึงแม้แต่น้อย...